LIETUVOS RESPUBLIKOS SEIMO VALDYBA

SPRENDIMAS

DĖL TEISĖS DIRBTI AR SUSIPAŽINTI SU TARNYBOS PASLAPTĮ SUDARANČIA INFORMACIJA, ŽYMIMA SLAPTUMO ŽYMA „RIBOTO NAUDOJIMO“, SUTEIKIMO LIETUVOS RESPUBLIKOS SEIMO NARIAMS

2014 m. birželio 6 d. Nr. SV-S-669
Vilnius

Lietuvos Respublikos Seimo valdyba, vadovaudamasi Lietuvos Respublikos valstybės ir tarnybos paslapčių įstatymo 151 straipsnio 1 dalimi ir atsižvelgdama į Teisės dirbti ar susipažinti su įslaptinta informacija, žymima slaptumo žyma „Riboto naudojimo“, suteikimo bendruosius principus, patvirtintus Lietuvos Respublikos paslapčių apsaugos koordinavimo komisijos
2013 m. spalio 18 d. posėdžio protokolu Nr. 56-6, n u s p r e n d ž i a:

1. Patvirtinti Pažymėjimo, suteikiančio teisę dirbti ar susipažinti su įslaptinta informacija, žymima slaptumo žyma „Riboto naudojimo“, formą (pridedama).

2. Pavesti Lietuvos Respublikos Seimo Pirmininkui suteikti teisę Lietuvos Respublikos Seimo nariams dirbti ar susipažinti su tarnybos paslaptį sudarančia informacija, žymima slaptumo žyma „Riboto naudojimo“, jų įgaliojimų laikotarpiu ir išduoti pažymėjimą, suteikiantį teisę dirbti ar susipažinti su įslaptinta informacija, žymima slaptumo žyma „Riboto naudojimo“, kai Lietuvos Respublikos Seimo nariai:

2.1. teisės aktų nustatyta tvarka raštu pasižada saugoti įslaptintą informaciją ir šį pasižadėjimą perduoda Lietuvos Respublikos Seimo kanceliarijos darbuotojui, atsakingam už personalo patikimumą;

2.2. Seimo kanceliarijos darbuotojo, atsakingo už personalo patikimumą, pasirašytinai supažindinami su įstatymų nustatyta atsakomybe už neteisėtą disponavimą įslaptinta informacija, įslaptintos informacijos atskleidimą, praradimą, pagrobimą ar kitokį neteisėtą įgijimą, taip pat su įslaptintos informacijos apsaugą reglamentuojančių teisės aktų reikalavimais.

3. Pripažinti netekusiu galios Lietuvos Respublikos Seimo valdybos 2007 m. vasario
21 d. sprendimą Nr. 1423 „Dėl teisės dirbti ar susipažinti su tarnybos paslaptį sudarančia informacija, žymima slaptumo žyma „Riboto naudojimo“, suteikimo Seimo nariams“.

Seimo Pirmininkė	Loreta Graužinienė

Forma patvirtinta

Lietuvos Respublikos

Seimo valdybos

2014 m. birželio 6 d.

sprendimu Nr. SV-S-669

LIETUVOS RESPUBLIKOS SEIMAS

PAŽYMĖJIMAS,

SUTEIKIANTIS TEISĘ DIRBTI AR SUSIPAŽINTI SU ĮSLAPTINTA INFORMACIJA, ŽYMIMA SLAPTUMO ŽYMA „RIBOTO NAUDOJIMO“

________ m. ____________ ____d. Nr. _____________

Vilnius

Lietuvos Respublikos Seimo narys_________________________________________________

(vardas ir pavardė, gimimo data)

turi teisę dirbti ar susipažinti su įslaptinta informacija, žymima slaptumo žyma „Riboto naudojimo“.

Suteikta teisė galioja iki Lietuvos Respublikos Seimo nario įgaliojimų nutraukimo.

(pareigų pavadinimas)	(parašas)	(vardas ir pavardė)

A. V.

Suteiktos teisės panaikinimo data ir teisinis pagrindas

___________________________________________________________________________________________

(data)

___________________________________________________________________________________________

(nurodyti atitinkamo teisės akto straipsnį ar punktą)

__________________________ ____________ _______________________

(atsakingo asmens pareigų pavadinimas) (parašas) (vardas ir pavardė)